Sportsklubben Varden

For idrettslaget fra Meråker med samme navn, se Idrettslaget Varden Meråker.
Sportsklubben Varden (stiftet 21. april 1918) var et idrettslag fra Tøyen i Oslo. Idrettslaget ble dannet i 1918 som en sammenslutning av gutteklubbene Brage og Varden.Olsen (red.), Sportsklubben Varden Jubileumsskrift 1918 – 1933, s. 7. I klubbens første leveår ble den tatt opp i Kristiania Fotballkrets' C-klasse. I 1919 ble navnet endret til Tøien Ballklubb.Olsen (red.), s. 8. Dette året tok klubben også ski på programmet, og i 1920 ble den opptatt i Norges Skiforbund.

3. april 1925 vedtok idrettslaget å melde seg ut av Norges Landsforbund for Idrett og delta aktivt i Arbeidernes Idrettsforbund, som den høsten året før hadde besluttet å bli medlem av.Olsen (red.), s. 13. Etter å ha blitt slått ut i kvartfinalen i 1925, vant klubben i 1926 arbeidermesterskapet i fotball. I 1927 tok klubben tilbake sitt opprinnelige navn, Varden, men ble etter en uoverenstemmelse med Arbeidernes fotballutvalg nektet å delta i arbeidermesterskapet dette året. På generalforsamlingen 25 oktober 1927 meldte Varden seg dermed ut av AIF og inn igjen i Norges Landsforbund for idrett og i fotballforbundet.Olsen (red.), s. 8.Andersen, Oslo Fotballkrets gjennem 25 år, s. 105. Klubben deltok fra 1928 i kretsserien i Oslo og ble i 1929 kretsmester klasse D.Andersen, s. 147.

Under generalforsamlingen i november 1934 gikk 28 av 45 fremmøtte inn for å melde klubben for andre gang inn i Arbeidernes Idrettsforbund. Siden det krevdes to tredjedels flertall for en slik beslutning, ble ikke forslaget vedtatt. Dermed valgte flertallet i idrettslaget å bryte ut og slå seg sammen med Sportsklubben Heimdal (stiftet 1931), som kort tid i forveien hadde gått inn i AIF. Sammenslutningen tok navnet navnet Arbeideridrettslaget Varden, og forble medlem i AIF fram til krigsutbruddet i 1940. 

15. februar 1946 slo Varden seg sammen med to andre tidligere arbeideridrettslag, Sportsklubben Brage og Sportsklubben Grane, og dannet Vahl Sportsklubb.Halvorsen (red.), Norges Fotballeksikon, s. 386

Referanser

Litteratur

Kategori:Idrettslag etablert i 1918
Kategori:Idrettslag i Oslo
Kategori:Tidligere fotballag i Norge
Kategori:Idrettslag opphørt i 1946
Kategori:Tøyen (Oslo)
Kategori:Sport i bydel Gamle Oslo
Kategori:Sport i Norge i 1918
Kategori:Sport i Norge i 1946